په تېرو ۱۱ ورځو تورخم کې ۳۱۷۰ کډوالو وګړو ته روغتیایی خدمات وړاندې شوی دی. نن سه شنبه، چې د روان سپوږمیز کال د رجب المرجب میاشتې ۲۵مه نېټه ده، د افغانی سرې میاشتې روغتیایی مرکز تورخم کې د کډوالو په عمری پنډغالی کې په تېرو ۱۱ ورځو کې ټولټال ۳۱۷۰ کډوالو ته روغتیایی خدمات وړاندې کړی دی. له پورته یاد شوی رقم څخه د ۱۴۴۹ تنه ناروغانو کتنه شوې، ۴۰۴ ماشومان د بېلابېلو ناروغیو پر وړاندې واکسین شوی او ۱۳۱۷ وګړو ته په روانی او ټولنیزه برخه کې بېلابېلې مشورې ور کړل شوې دی.